افضل احسن رندھاوا

افضل احسن رندھاوا (پیدائش: یکم ستمبر، 1937ء - وفات: 19 ستمبر، 2017ء) پاکستان سے تعلق رکھنے والے پنجابی زبان کے ناول نگار، افسانہ نگار، شاعر، مترجم اور سیاست دان تھے۔

 حالات زندگی 
افضل احسن رندھاوا یکم ستمبر، 1937ء میں امرتسر، برطانوی ہندوستان میں پیدا ہوئے تھے۔ ان کا اصل محمد افضل تھا لیکن ادبی حلقوں میں افضل احسن رندھاواکے قلمی نام سے مشہور ہوئے۔ انھوں نے قانون کی ڈگری پنجاب یونیورسٹی سے حاصل کی اور وکالت کا شعبہ بطور پیشہ اختیار کیا۔ 1972ء میں پاکستان پیپلز پارٹی کے ٹکٹ پر ضمنی انتخاب میں فیصل آباد کی نشست سے قومی اسمبلی کے رکن منتخب ہوئے۔ عرصہ دراز سے سیاست سے ریٹائرڈ ہونے کے بعد پنجابی زبان میں نظمیں، کہانیاں اور ڈرامے لکھتے رہے۔پنجابی کے مشہور شاعر افضل احسن رندھاوا ایڈووکیٹ 80سال کی عمر میں انتقال کر گئے ہیں، روزنامہ نوائے وقت لاہور، 20 ستمبر 2017ء

انھوں نے پنجابی شاعری کی ابتدا 1958ء سے کی۔ ان کی تصانیف میں دیواتے دریا، دوآبہ، سورج گرہن، پندھ، شیشہ اک لشکارے دو، رُت دے چار سفر، پنجاب دی وار، مٹی دی مہک، پیالی وچ آسمان، چھیواں دریا اور اک سورج میرا بھی شامل ہیں۔ وہ ایک اچھے مترجم بھی تھے اور انھوں نے گیبریئل گارسیا مارکیز کے ناول سمیت کئی کتابوں کو پنجابی زبان میں منتقل کیا۔ ان کے پنجابی تراجم میں چینوا اچیبے کا ناول ٹٹ بھج، اوریانافلاشی کی انٹرویوز پر مشتمل کتاب تاریخ نال انٹرویو، افریقی نظموں کے تراجم پر مشتمل مجموعہ کالا پینڈا، مارکیز کا ناول پہلوں دس دتی گئی موت دا روزنامچہ اور لوئسے پلویدا کا ناول بڈھا جو عشقیہ کہانیاں پڑھدا شامل ہیں۔ ان کی کتابوں کو بطور نصاب بھارتی صوبہ پنجاب کی امبالہ اور امرتسر کی یونیورسٹیوں میں پڑھایا جاتا ہے۔

 تصانیف 
 دیواتے دریا
 دوآبہ
 سورج گرہن
 پندھ
 شیشہ اک لشکارے دو
 رُت دے چار سفر
 پنجاب دی وار
 مٹی دی مہک
 پیالی وچ آسمان
 چھیواں دریا
 اک سورج میرا

 پنجابی تراجم 
 انھوں نے گیبریئل گارسیا مارکیز کے ناول سمیت کئی کتابوں کو پنجابی زبان میں منتقل کیا
 چینوا اچیبے کا ناول ٹٹ بھج
 اوریانا فلاشی کی انٹرویوز پر مشتمل کتاب تاریخ نال انٹرویو
 افریقی نظموں کے تراجم پر مشتمل مجموعہ کالا پینڈا
 مارکیز کا ناول پہلوں دس دتی گئی موت دا روزنامچہ
 لوئسے پلویدا کا ناول بڈھا جو عشقیہ کہانیاں پڑھدا

 اعزازات 
حکومت پاکستان نے افضل احسن رندھاوا کی ادبی خدمات کے اعتراف کے طور پر انھیں 14 اگست 1995ء کو صدارتی اعزاز برائے حسن کارکردگی عطا کیا اور اکادمی ادبیات پاکستان کی طرف سے پاکستان کے سب سے بڑے ادبی انعام کمال فن ادب انعام برائے سال 2013ء دیا گیا۔عبد الله حسین اور افضل احسن رندھاوا کمال فن انعام کے لیے منتخب، اردو پوائنٹ ڈاٹ کام، پاکستان، 10 جون 2015ء

 وفات 
افضل احسن رندھاوا 19 ستمبر، 2017ء کو فیصل آباد، پاکستان میں وفات پاگئے۔ انھیں غلام محمد آباد کے بڑے قبرستان میں سپردِ خاک کیا گیا۔

 حوالہ جات 

زمرہ:1937ء کی پیدائشیں
زمرہ:2017ء کی وفیات
زمرہ:آدم جی ادبی اعزار کے وصول کنندگان
زمرہ:بیسویں صدی کے پاکستانی شعرا
زمرہ:پاکستانی ارکان قومی اسمبلی 1972ء تا 1977ء
زمرہ:پاکستانی سیاست دان
زمرہ:پاکستانی مترجمین
زمرہ:پاکستانی مصنفین
زمرہ:پنجابی زبان کے شعرا
زمرہ:پنجابی زبان کے مصنفین
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:مرے کالج کے فضلا
زمرہ:فضلا پنجاب یونیورسٹی لا کالج
زمرہ:فضلا جامعہ پنجاب
زمرہ:فیصل آباد کی شخصیات
زمرہ:امرتسر کی شخصیات
زمرہ:پاکستان پیپلز پارٹی کے سیاست دان
زمرہ:صوبہ پنجاب (برطانوی ہند) کی شخصیات
زمرہ:ڈراما نگار اور ڈراما نویس
زمرہ:پنجاب، پاکستان کے سیاست دان
زمرہ:مترجمین